**OHJEITA**

Tornionlaakson neuvoston kulttuurirahaston tarkoituksena on tukea Tornionlaakson kulttuurista, taloudellista ja yhteiskunnallista kehitystä stimuloimalla Tornionlaaksoon liittyvää tutkimusta ja kulttuurityötä stipendein ja apurahoin.

Rajat ylittävä toiminta vähintään kahden maan välillä on vaatimus. Tornionlaakson neuvosto haluaa kannustaa rajat ylittävän kulttuuritoiminnan tekemiseen.

Stipendejä ja apurahoja voivat hakea yksityiset henkilöt, ryhmät, projektit ja organisaatiot, joiden toiminta liittyy Tornionlaaksoon.

Stipendin suuruus on 60 000 ruotsin kruunua (n. 6 000 €), joka jaetaan vähintään kahdelle hakemukselle. Tämä on syytä huomioida hakemusta tehtäessä.

# **Huomaa**

**että** rahasto myöntää tukea ainoastaan selvästi määritettyihin tarkoituksiin

**että** anomuksesta tulee ilmetä selvästi projektisuunnitelma talousarvioineen

## Rahasto jakaa

Apurahoja ja stipendejä.

## Hakuaika

Hakemus jätetään/postitetaan Tornionlaakson neuvoston kansliaan **viimeistään 31.01.2022, postitse tai sähköpostitse**

### Anomus

Anomuksessa on selvitettävä tarkoitus tarvittavine liitteineen. Anomukseen ei tule liittää alkuperäisiä liitteitä, koska ne palautetaan vain pyynnöstä. Anomuksesta on myös ilmettävä haettavan tuen määrä.

Anomuksen voi jättää joko suomeksi tai

ruotsiksi erityisellä lomakkeella. Anomuksen pituudeksi suositellaan yhtä A4 -sivua.

**Anomus postitetaan osoitteeseen:**

Tornionlaakson neuvosto / Kulttuuristipendi

PL 145

# **95 400 Tornio tai**

tuula.ajanki@haparanda.se

### Päätös

Tornionlaakson neuvoston kulttuuri- ja matkailutyöryhmä käsittelee saapuneet anomukset ja tekee ehdotuksen stipendien jaosta anomusten perusteella tai omina ehdotuksinaan Tornionlaakson neuvoston hallitukselle, joka päättää stipendien ja apurahojen jaosta. Jaosta ilmoitetaan sähköpostitse tai kirjeitse.

### Maksu

Myönnetyt apurahat maksetaan käyttövuonna ja ne on käytettävä sinä vuonna, jolle ne on myönnetty. Käyttämättömät apurahat palautuvat rahastolle.

**Poikkeustilanteet**

Hakijan tulee hakemuksessa ottaa huomioon Covid-19 pandemian mahdolliset vaikutukset. Mikäli aktiviteettia ei voida toteuttaa vuoden 2022 aikana Covid-19 pandemian takia, on mahdollista pyytää Tornionlaakson neuvostolta lisäaikaa.

### Tarkoituksen muuttaminen

Apurahat on käytettävä siihen tarkoitukseen, mihin ne on myönnetty. Poikkeus tehdään vain rahaston harkinnalla kirjallisen anomuksen perusteella.

### Selvitys

Selvitys apurahan käytöstä tehdään Tornionlaakson neuvostolle käyttövuoden loppuun mennessä. Mikäli apuraha on käytetty muulla kuin hakemuksessa kuvatulla tavalla se voidaan vaatia takaisin.